अज्ञेय जिनको कवि नायक कहा जाता है उनको याद करते हुए प्रो. नन्दकिशोर आचार्य उनको स्वतंत्रता का अन्वेषी कहते हैं। यहां उनका लम्बा साक्षात्कार है जिसे नन्द भारद्वाज, प्रेमचंद गांधी, ईशमधु तलवार और फारुक अफरीदी ने लिया है। इसमें अज्ञेय की हर रचना विधा पर बात की है। कविता में विचारधारा का प्रभाव और उसके कारण कविता का प्रभाव क्षीण होना, कला की दुनिया, अज्ञेय की कम बोलना मौन भी उनके यहां अभिव्यजंना है। एक लय के साथ जीनेवाले अज्ञेय जितने लय में रहते थे उतनी ही लय वे जीवन में भी बरतते थे। शब्दों का उपयोग वे बहुत ही सलीके से करते। नफासत के साथ। यह साक्षात्कार बहुत ही उपयोगी है। रमेशचंद्र शाह ने अज्ञेय की पत्रकारिता पर बहुत ही विस्तार से विचार किया है। लियाकत अली भट्टी ने अज्ञेय के साथ अपने फोटोग्राफी के अनुभव सांझा किये हैं। मैं जब अज्ञेय की तस्वीरे ले रहा था तो उन्होंने तुझे कहा,‘आज तो आपने मुझे देवानंद बना दिया।‘ हिन्दी के महत्वपूर्ण लेखक मनोहर श्याम जोशी ने अज्ञेय को याद करते हुए अपनी प्रभावी भाषा में बहुत कुछ कह दिया। अज्ञेय किस तरह कि अंतरराष्ट्रीय शक्सियत थी। ‘‘अगर जैनेन्द्र‘गांधी स्मारक निधि है तो सच्चिदानंद हीरानंद वात्स्यायन‘अज्ञेय‘‘नेहरु अभिनंदन ग्रंथ है‘‘केदार को हिमांशु पंड्या ने अलग तरह से याद किया है। छायावाद के बाद का समय और उसके कारण जिस नये भावबोध का आविष्कार हुआ वह समाज के यथार्थ को कई तरह से प्रभावित करता है। डालर का आंतक हो या फिर केदार की चिंता काटो काटो करबी काटो। लोक के आस्वाद की कविता! हवा हूं हवा मैं बसंती हवा! शमशेर की निगाह से केदार बुनियादी तौर पर एक नॉर्मल रोमानी कवि है,छायावादी रोमानी नहीं। यही वजह है कि केदार का प्रकृति और प्रेम का संसार बहुत ही व्यापक है।